Document ID: /fineweb-2-swissfilter-quality_10-filterrobots/filtered/01308.jsonl.gz/1529

Reuters shkruan rreth marshit protestues për Astrit Deharin
15:59, 8 Nëntor 2016
Agjencia britanike e lajmeve “Reuters” i ka kushtuar një shkrim marshit protestues të organizuar sot për Astrit Deharin i cili vdiq në rrethana të paqarta në Qendrën e Paraburgimit në Prizren.
Në shkrim mes tjerash theksohet se me mijëra mbështetës të opozitës të Kosovës marshuan nëpër Prishtinë të martën duke fajësuar qeverinë për vdekjen e aktivistit të burgosur të dyshuar për përfshirje në një sulm me granatë në ndërtesën e parlamentit, transmeton Klan Kosova.
“Astrit Dehari, 26, dhe pesë anëtarë të tjerë të partisë politike nacionaliste Vetëvendosje u arrestuan në shtator nën dyshimin se qëndrojnë prapa sulmit me granatë”
“Sulmi ndodhi kur parlamenti ishte në prag të votimit të marrëveshjes kufitare me Malin e Zi, një parakusht për lidhje më të ngushta me Bashkimin Evropian, duke përfshirë edhe udhëtimin pa viza. Vetëvendosje, partia më e madhe opozitare, kundërshtoi marrëveshjen.
Dehari u gjet i vdekur në qelinë e tij të shtunën dhe autoritetet po e hetojnë rastin.
Partia e tij dyshon se ai u vra dhe fajëson qeverinë për mossigurimin e sigurisë së mjaftueshme në burg.
“Regjimi në Kosovë ka përgjegjësi direkte për vdekjen e Astrit,”tha lideri i Vetëvendosjes Visar Ymeri tha.
“Tension ka qenë në rritje gjatë vitit të kaluar në mes të partive politike. Deputetët e opozitës kanë hedhur gaz lotsjellës brenda parlamentit disa herë për të protestuar kundër një marrëveshje me Serbinë që i jep serbëve më shumë autonomi për zonat e banura me serb dhe marrëveshjen kufitare me Malin e Zi”.
“Mbështetësit e opozitës u përleshën me policinë disa herë gjatë të njëjtës periudhë”.
Partitë opozitare kundërshtojnë marrëveshjen kufitare, e cila ende nuk është miratuar nga Kuvendi , duke thënë se përmes saj Kosova po do t`ia falë 8000 hektarë tokëMal të Zi, përfundon artikulli i Reuters, transmeton Klan Kosova.